ai4bharat/Pralekha huggingface dataset:
ആരോഗ്യ, കുടുംബക്ഷേമ മന്ത്രാലയം
ഒറ്റ ദിവസത്തെ ഏറ്റവും കൂടുതല് രോഗമുക്തര്  എന്ന നേട്ടത്തില് ഇന്ത്യ
കഴിഞ്ഞ 24 മണിക്കൂറിനുള്ളില് രാജ്യത്ത് രോഗമുക്തി നേടിയത് 56,383 പേരാണ്. ഒറ്റദിവസം രോഗമുക്തരുടെ കാര്യത്തില് രേഖപ്പെടുത്തിയ ഏറ്റവും കൂടിയ എണ്ണമാണിത്. രാജ്യത്തെ ആകെ രോഗമുക്തരുടെ എണ്ണം 17 ലക്ഷത്തിനടുത്തായി .
രോഗമുക്തിനിരക്ക് 70.77 % എന്ന പുതിയ ഉയരത്തിലെത്തി. നിലവില് രാജ്യത്തെ കോവിഡ് മരണനിരക്ക് 1.96 % ആണ്.
രാജ്യത്താകെ കോവിഡ് സ്ഥിരീകരിച്ചവരുടെ 27.27% മാത്രമാണ് നിലവില് ചികിത്സയിലുള്ളത് . രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാള് പത്തുലക്ഷത്തിലധികം വര്ധിച്ചു.
കോവിഡ് 19-മായി ബന്ധപ്പെട്ട സാങ്കേതിക വിഷയങ്ങൾ, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ അല്ലെങ്കില് @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf
PIB Headquarters
എച്ച്.എല്.എല്. ചെയര്മാനും മാനേജിംഗ് ഡയറക്ടറുമായി ഡോ. ആര്.കെ. വത്സ് ചുമതലയേറ്റു
കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന് കീഴിലുള്ള എച്ച്.എല്.എല്. ലൈഫ് കെയര് ലിമിറ്റഡിന്റെ  ചെയര്മാനും മാനേജിംഗ് ഡയറക്ടറുമായി അഡീഷണല് സെക്രട്ടറിയും, സി.ജി.എച്ച്.എസ്. ഡയറക്ടര് ജനറലുമായ ഡോ. രാകേഷ് കുമാര് വത്സ് ഐ.എ.എസ്. ചുമതലയേറ്റു.
കേന്ദ്ര ഭവന, നഗര ദാരിദ്ര്യ ലഘൂകരണ മന്ത്രാലയത്തിലെ ജോയിന്റ് സെക്രട്ടറി & ഫിനാന്ഷ്യല് അഡൈ്വസര്, നാഷണല് ബില്ഡിംഗ് കണ്സ്ട്രക്ഷന് കോര്പ്പറേഷന് ലിമിറ്റഡ്, ഹഡ്കോ, ഹിന്ദുസ്ഥാന് പ്രീഫാബ് എന്നിവയുടെ ഡയറക്ടര് എന്നീ പദവികളില് അദ്ദേഹം സേവനമനുഷ്ഠിച്ചിട്ടുണ്ട്.
ഗര്ഭനിരോധന ഉപാധികള്, ഔഷധങ്ങള്, ആശുപത്രികള്ക്ക് ആവശ്യമായ ഉല്പ്പന്നങ്ങള് തുടങ്ങി വ്യത്യസ്ഥമായ നിരവധി ഉല്പ്പന്നങ്ങളുടെ നിര്മ്മാതാക്കളാണ് കേന്ദ്ര ആരോഗ്യ, കുടുംബക്ഷേമ മന്ത്രാലയത്തിന് കീഴിലുള്ള മിനി രത്ന പൊതുമേഖലാ യൂണിറ്റായ എച്ച്.എല്.എല്.
(Visitor Counter : 39
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹി: ജനുവരി 25, 2023
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 220.32 കോടി വാക്സിൻ ഡോസുകൾ .
കഴിഞ്ഞ 24 മണിക്കൂറിൽ നൽകിയത് 2,12,020 ഡോസുകൾ.
രാജ്യത്ത് നിലവിൽ ചികിത്സയിലുള്ളത് 1,922 പേർ
സജീവ കേസുകൾ ഇപ്പോൾ 0.01% ആണ്
രോഗമുക്തി നിരക്ക് ഇപ്പോൾ 98.81% ആണ്
കഴിഞ്ഞ 24 മണിക്കൂറിനിടെ 111 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,41,49,547 ആയി
കഴിഞ്ഞ 24 മണിക്കൂറിൽ 102 പുതിയ കേസുകൾ റിപ്പോർട്ട് ചെയ്തു
പ്രതിദിന പോസിറ്റിവിറ്റി നിരക്ക് 0.07%
പ്രതിവാര പോസിറ്റിവിറ്റി നിരക്ക് 0.08%
ആകെ നടത്തിയത് 91.47 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 1,52,540 പരിശോധനകൾ.
RRTN
(Visitor Counter : 54
മന്ത്രിസഭ
ഉസ്ബെക്ക് -ഇന്ത്യ സ്വതന്ത്ര ഔഷധ മേഖല സ്ഥാപിക്കാന് ധാരണാപത്രം
ഉസ്ബെക്കിസ്ഥാനിലെ അന്തിജാന് മേഖലയില് ഉസ്ബെക്ക് -ഇന്ത്യ സ്വതന്ത്ര ഔഷധ നിര്മ്മാണ മേഖല സ്ഥാപിക്കുന്നതിന് ഇന്ത്യയും, ഉസ്ബെക്കിസ്ഥാനും തമ്മില് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി. അടുത്തമാസം ഒന്നാം തീയതി  ഉസ്ബെക്കിസ്ഥാന് പ്രസിഡന്റിന്റെ ഇന്ത്യാ സന്ദര്ശന വേളയില് ധാരണാപത്രത്തില് ഒപ്പ് വയ്ക്കും.
ഇരു രാജ്യങ്ങളിലെയും ഔഷധ നിര്മ്മാണ, ബയോ ഫാര്മസ്യൂട്ടിക്കല് വ്യവസായ മേഖലയിലെ വളര്ഷ കണക്കിലെടുത്ത് ഉല്പ്പാദനം, നിര്മ്മാണം, വ്യാപാരം എന്നീ മേഖലകളില് പരസ്പര സഹകരണം വര്ദ്ധിപ്പിക്കുന്നതിന് ഔപചാരിക സംവിധാനം സൃഷ്ടിക്കാന് ഇരു രാജ്യങ്ങളും ശ്രമിച്ച് വരികയായിരുന്നു. ഉസ്ബെക്കിസ്ഥാനിലെ അന്തിജാന് മേഖലയില് ഉസ്ബെക്ക് -ഇന്ത്യ സ്വതന്ത്ര ഔഷധ നിര്മ്മാണ മേഖല സ്ഥാപിക്കുന്നതിന് അനുയോജ്യമായ ചട്ടക്കൂട് ധാരണാപത്രം സൃഷിടിക്കും. ഇവിടെ ഇന്ത്യന് ഔഷധ കമ്പനികള്ക്ക് നിക്ഷേപം ഇറക്കാനും ഇത് വഴിയൊരുക്കും.
(ND/MRD
ഭവന, നഗരദാരിദ്ര ലഘൂകരണ മന്ത്രാലയം
PMAY  യ്ക്ക് കീഴിൽ അനുമതി ലഭിച്ച 3.61 ലക്ഷത്തോളം ഭവനങ്ങളുടെ നിർമ്മാണത്തിനുള്ള ശുപാർശകൾ
ന്യൂഡൽഹി , ജൂൺ 09,2021
പ്രധാനമന്ത്രി ആവാസ് യോജന അർബനു  കീഴിലെ 3.61 ലക്ഷത്തോളം ഭവനങ്ങളുടെ നിർമ്മാണവുമായി ബന്ധപ്പെട്ട 708 അപേക്ഷകൾക്ക് 2021 ജൂൺ എട്ടിന് ഭാരതസർക്കാർ അനുമതിനൽകി. PMAY-U യ്ക്ക് കീഴിലുള്ള സെൻട്രൽ സാങ്ഷനിങ് ആൻഡ് മോണിറ്ററിംഗ് സമിതി  യുടെ, ന്യൂഡൽഹിയിൽ വെച്ച് നടന്ന അൻപത്തിനാലാമത് യോഗത്തിലാണ് ഈ തീരുമാനം . 13 സംസ്ഥാന -കേന്ദ്ര ഭരണ പ്രദേശങ്ങൾ യോഗത്തിൽ പങ്കെടുത്തു. ഗുണഭോക്താക്കൾ നിർമാണ പ്രവർത്തനങ്ങൾക്ക് നേരിട്ട് നേതൃത്വം നൽകുന്ന വിധത്തിലോ , സ്വകാര്യ ഏജൻസികൾ അടക്കമുള്ളവരുടെ സഹായത്തോടെയോ  ഈ ഭവനങ്ങൾ നിർമ്മിക്കാനാണ് പദ്ധതിയിടുന്നത്.
കൂടാതെ PMAY- U അവാർഡ്സ് 2021 - 100 ഡേയ്സ് ചലഞ്ച് ’നും ഭവന നിർമ്മാണ നഗരകാര്യ മന്ത്രാലയ സെക്രട്ടറി ശ്രീ ദുർഗ ശങ്കർ മിശ്ര തുടക്കം കുറിച്ചു. സംസ്ഥാനങ്ങൾ, കേന്ദ്ര ഭരണ പ്രദേശങ്ങൾ, നഗര തദ്ദേശസ്വയംഭരണസ്ഥാപനങ്ങൾ, ഗുണഭോക്താക്കൾ എന്നിവരിൽ ഏറ്റവും മികച്ച പ്രകടനം കാഴ്ചവയ്ക്കുന്ന വരെ ഈ പുരസ്കാരത്തിന് കീഴിൽ ആദരിക്കും
എല്ലാവർക്കും ഭവനം എന്ന ദർശനത്തിന് കീഴിൽ 2022 ഓടെ നഗര മേഖലകളിൽ അധിവസിക്കുന്ന എല്ലാ അർഹരായ ഗുണഭോക്താക്കൾക്കും പക്കാ ഭവനങ്ങൾ നൽകുക എന്ന ലക്ഷ്യമാണ് ഭരണകൂടത്തിനുള്ളത്
ഇതിന്റെ ഭാഗമായി ഇന്നേ ദിവസം വരെ PMAY യ്ക്ക് കീഴിൽ 112.4 ലക്ഷം ഭവനങ്ങൾക്കാണ് അനുമതി നൽകിയിട്ടുള്ളത്. നിർമ്മാണ പ്രവർത്തനങ്ങൾക്ക് തുടക്കമിട്ട 82.5 ലക്ഷം ഭവനങ്ങളിൽ 48.31 ലക്ഷം വീടുകളുടെ പണി പൂർത്തിയാവുകയോ ഗുണഭോക്താക്കൾക്ക് വിതരണം ചെയ്യുകയോ ചെയ്തിട്ടുണ്ട്. 7.35 ലക്ഷം കോടി രൂപയാണ് ദൗത്യത്തിനായി ഉള്ള നിക്ഷേപം. ഇതിൽ 1.81 ലക്ഷം കോടി രൂപ കേന്ദ്ര ധനസഹായം ആണ്. ഇതിൽ 96,067കോടി രൂപ ഇതുവരെ വിതരണം ചെയ്തു കഴിഞ്ഞു
IE/SKY
രാജ്യരക്ഷാ മന്ത്രാലയം
കോവിഡ് രണ്ടാം തരംഗത്തിനെതിരായുള്ള പോരാട്ട ശ്രമങ്ങളെ രക്ഷാ മന്ത്രി ശ്രീ രാജ്നാഥ് സിംഗ് അവലോകനം ചെയ്തു
ന്യൂഡൽഹി, മെയ് 17, 021
രാജ്യത്തെ നിലവിലെ കോവിഡ്-19 സ്ഥിതിഗതികൾ പരിഹരിക്കുന്നതിന് ഭരണകൂടങ്ങളെ സഹായിക്കുന്നതിനായി പ്രതിരോധ മന്ത്രാലയം, മൂന്ന് സർവീസുകൾ, ഡിആർഡിഒ, മറ്റ് പ്രതിരോധ സംഘടനകൾ എന്നിവ നടത്തുന്ന ശ്രമങ്ങളെ രക്ഷ മന്ത്രി ശ്രീ രാജ്നാഥ് സിംഗ് അവലോകനം ചെയ്തു. 2021, മെയ് 17 നു വീഡിയോ കോൺഫെറെൻസിങ്ങിലൂടെയായിരുന്നു യോഗം.
യോഗത്തിൽ ചീഫ് ഓഫ് ഡിഫൻസ് സ്റ്റാഫ് ജനറൽ ബിപിൻ റാവത്ത്, പ്രതിരോധ സെക്രട്ടറി ഡോ. അജയ് കുമാർ, മൂന്ന് സർവീസ് മേധാവികൾ, മറ്റ് മുതിർന്ന ഉദ്യോഗസ്ഥർ എന്നിവർ പങ്കെടുത്തു.
വിവിധ സംസ്ഥാനങ്ങളിൽ ഡിആർഡിഒ സ്ഥാപിക്കുന്ന പ്രത്യേക കോവിഡ് ആശുപത്രികൾ, സൈനിക ആശുപത്രികളിൽ അധിക ആശുപത്രി കിടക്കകൾ സൃഷ്ടിക്കൽ, പിഎം കെയേഴ്സ് ഫണ്ടിനു കീഴിലുള്ള പ്രഷർ സ്വിംഗ് അഡ്സോർപ്ഷൻ  ഓക്സിജൻ പ്ലാന്റുകൾ വിതരണം ചെയ്യുക, നിലവിലെ ആവശ്യം പരിഗണിച്ച് ഡോക്ടർമാരുടെയും മറ്റ് ആരോഗ്യ വിദഗ്ധരുടെയും എണ്ണം ഉയർത്തുക എന്നീ വിഷയങ്ങൾ കേന്ദ്രീകരിച്ചായിരുന്നു യോഗം.
മെഡിക്കൽ ഓക്സിജൻ കണ്ടെയ്നറുകൾ, മറ്റ് ആരോഗ്യ ഉപകരണങ്ങൾ എന്നിവ വിദേശത്ത് നിന്ന് എത്തിക്കുന്നതിന് ഇന്ത്യൻ നാവിക കപ്പലുകൾ നൽകുന്ന ലോജിസ്റ്റിക് പിന്തുണയും യോഗത്തിൽ എടുത്തുപറഞ്ഞു. ആരോഗ്യ ഉപകരണങ്ങൾ എത്തിക്കുന്നതിനായി രാജ്യത്തിനകത്തും പുറത്തും വ്യോമസേനാ നടത്തിയ 990 യാത്രകളും യോഗത്തിൽ ഊന്നി പറഞ്ഞു.
കോവിഡ് രണ്ടാം തരംഗത്തിനെതിരായ പോരാട്ടത്തിൽ പ്രതിരോധ മന്ത്രാലയവും മറ്റ് പ്രതിരോധ സംഘടനകളും നൽകുന്ന സഹായങ്ങൾ സംബന്ധിച്ച് 2021 ഏപ്രിൽ 20 ന് ശേഷം രക്ഷ മന്ത്രി നടത്തുന്ന നാലാമത്തെ അവലോകന യോഗമാണിത്.
RRTN/SKY
പ്രധാനമന്ത്രിയുടെ ഓഫീസ്
അത്യാധുനിക സാങ്കേതികവിദ്യ സ്വീകരിക്കുമ്പോൾ, ഇന്ത്യയിലെ ജനങ്ങൾ എതിരില്ലാത്ത ചാമ്പ്യന്മാരാണ്: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി, ഇന്ത്യയിലെ പൗരന്മാരുടെ നവീനതയോടുള്ള തീക്ഷ്ണതയെയും മഹത്തായ പൊരുത്തപ്പെടുത്തലിനെയും പ്രശംസിക്കുകയും വരും കാലങ്ങളിലും ഈ വേഗത നിലനിർത്താനുള്ള സർക്കാരിന്റെ പ്രതിബദ്ധത ആവർത്തിക്കുകയും ചെയ്തു.
ഡിജിറ്റൽ പണമിടപാട് രംഗത്ത് രാജ്യം കൈവരിച്ച മുന്നേറ്റങ്ങളെ കുറിച്ച് ഒരു പൗരന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
"ഏറ്റവും പുതിയ സാങ്കേതികവിദ്യ സ്വീകരിക്കുമ്പോൾ, ഇന്ത്യയിലെ ജനങ്ങൾ എതിരില്ലാത്ത ചാമ്പ്യന്മാരാണ്! അവർ നവീനതയോടുള്ള തീക്ഷ്ണതയും മികച്ച പൊരുത്തപ്പെടുത്തലും പ്രകടിപ്പിച്ചിട്ടുണ്ട്. ഈ മാറ്റം ഇന്ത്യയിൽ ഉടനീളം ദൃശ്യമാണ്, വരും കാലങ്ങളിലും നാം ഈ വേഗത നിലനിർത്തും.
ND
(
ഉപരാഷ്ട്രപതിയുടെ കാര്യാലയം
ഉപരാഷ്ട്രപതി ജനങ്ങൾക്ക് ഹോളി ആശംസകൾ നേർന്നു
ന്യൂഡൽഹി , മാർച്ച് 29,2021
ഉപരാഷ്ട്രപതി ശ്രീ. എം .വെങ്കയ്യ നായിഡു ഹോളി ആഘോഷത്തോടനുബന്ധിച്ചു രാഷ്ട്രത്തിനു ആശംസകൾ അർപ്പിച്ചു.നമ്മുടെരാജ്യത്ത് ഉത്സവങ്ങളെല്ലാം കുടുംബാംഗങ്ങൾക്കും സുഹൃത്തുക്കൾക്കും ഒത്തുചേർന്ന്ആഘോഷിക്കാനുള്ള അവസരമാണെന്ന് അദ്ദേഹം പറഞ്ഞു.എന്നാൽ ഈ വർഷത്തെ ഹോളി ആഘോഷങ്ങൾ , കോവിഡ് മഹാമാരിയുടെ പശ്ചാത്തലത്തിൽ കോവിഡ് ആരോഗ്യ, ശുചിത്വ പ്രോട്ടോകോളുകൾ പാലിച്ചു കൊണ്ടായിരിക്കണമെന്നു അദ്ദേഹം തന്റെ സഹപൗരന്മാരോട് അഭ്യർത്ഥിച്ചു .ഹോളി നമ്മുടെ ജീവിതത്തിൽ സമാധാനവും, ഐക്യവും, സമൃദ്ധിയും, സന്തോഷവുംകൊണ്ടുവരട്ടെ എന്ന് അദ്ദേഹം പ്രത്യാശപ്രകടിപ്പിച്ചു
IE
(Visitor Counter : 189
വിദ്യാഭ്യാസ മന്ത്രാലയം
2021ലെ എആർഐഐഎ  റാങ്കിംഗിൽ ഇടംപിടിച്ച ഏക ഐഐഎം ആയി കോഴിക്കോട് ഐഐഎം
കൊച്ചി, ഡിസംബർ 29 , 2021
കേന്ദ്ര വിദ്യാഭ്യാസ സഹമന്ത്രി ഡോ. സുഭാഷ് സർക്കാർ ന്യൂഡൽഹിയിൽ ഇന്ന് പുറത്തിറക്കിയ അടൽ നൂതനാശയ റാങ്കിംഗിൽ ദേശീയ പ്രാധാന്യമുള്ള സ്ഥാപനം, കേന്ദ്ര സർവകലാശാല, സിഎഫ്ഐ  വിഭാഗങ്ങളിൽ നൂതനാശയത്തിന്റെ കാര്യത്തിൽ രണ്ടാമത്തെ സ്ഥാനം നേടുന്ന വിദ്യാഭ്യാസ സ്ഥാപനമായി ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ്, കോഴിക്കോട്  തെരഞ്ഞെടുക്കപ്പെട്ടു. കേന്ദ്ര വിദ്യാഭ്യാസ മന്ത്രാലയം പുറത്തിറക്കിയ റാങ്കിംഗിൽ ഇടംനേടിയ ഏക ഐഐഎം ആണിത്.
ഐ ഐ എം കെ രണ്ടാം സ്ഥാനത്തെത്തിയ ‘ദേശീയ പ്രാധാന്യമുള്ള ഇൻസ്റ്റിറ്റ്യൂട്ട് , കേന്ദ്ര സർവ്വകലാശാല, സിഎഫ്ഐകൾ ’ എന്ന വിഭാഗത്തിന് കീഴിൽ ഡൽഹിയിലെ ഇഗ്നോ ആണ് ഒന്നാം സ്ഥാനത്ത്. ARIIA- യിൽ, സാങ്കേതികേതര സ്ഥാപനങ്ങൾക്കായി ഒരു പ്രത്യേക വിഭാഗം ഇതാദ്യമായാണ് ആരംഭിച്ചത്.
നൂതനാശയങ്ങളുടെ അടിത്തറയിലാണ് പരമ്പരാഗത അതിരുകൾ ഐഐഎംകെ ഭേദിച്ചത്. സംരംഭകത്വ മനോഭാവം വളർത്തുന്നതിന് ശരിയായ പ്രചോദനവും മാർഗനിർദേശവും നൽകുന്നത് വഴി 2047 ൽ ഇന്ത്യൻ ആശയങ്ങളെ ആഗോളവൽക്കരിക്കുകയാണ് ഇൻസ്റ്റിറ്റ്യൂട്ടിന്റെ കാഴ്ചപ്പാട് എന്നും ഐഐഎം കോഴിക്കോട് ഡയറക്ടർ പ്രൊഫ. ദേബാഷിസ് ചാറ്റർജി പറഞ്ഞു.
കോഴിക്കോട് ഐഐഎം- ന് സ്വന്തമായി ഐഐഎംകെ ലൈവ്, എന്ന പേരിൽ ബിസിനസ് ഇൻകുബേറ്ററും സംരംഭകത്വ വികസന കേന്ദ്രവുമുണ്ട്. ശാസ്ത്ര സാങ്കേതിക വകുപ്പിന്റെ പിന്തുണയോടെ 2016 ൽ ഇത് സ്ഥാപിതമായി. നൂതനാശയങ്ങളും, പുതിയ ബിസിനസ്സ് സംരംഭവും, സംരംഭകത്വവും പ്രോത്സാഹിപ്പിക്കുന്ന ദേശീയതലത്തിലെ ഒരു മികവിന്റെ കേന്ദ്രം സൃഷ്ടിക്കുക എന്ന ലക്ഷ്യത്തോടെ ഒരു ബിസിനസ് ഇൻകുബേറ്ററായി പ്രവർത്തിക്കുകയാണ് ഐഐഎംകെ ലൈവിന്റെ ലക്ഷ്യം.
കേരളത്തിൽ നിന്നുള്ള മറ്റ് മൂന്ന് ഇൻസ്റ്റിറ്റ്യൂട്ടുകളും റാങ്കിംഗിൽ ഉൾപ്പെട്ടിട്ടുണ്ട് . ജനറൽ  വിഭാഗത്തിൽ, ശ്രീ നാരായണ കോളേജ് രണ്ടാം റാങ്കും, മഹാത്മാഗാന്ധി സർവകലാശാല മൂന്നാം സ്ഥാനവും നേടി. സിഎഫ്ടിഐ/കേന്ദ്ര സർവകലാശാല/ദേശീയ പ്രാധാന്യമുള്ള സ്ഥാപനം  വിഭാഗത്തിൽ എൻഐടി കോഴിക്കോട് 9-ാം സ്ഥാനത്താണ്.
RRTN/SKY
മന്ത്രിസഭ
വൈദ്യുതി മേഖലയിൽ പൊതു താൽപര്യമുള്ള വിഷയങ്ങളിലെ ഇന്ത്യ-അമേരിക്ക വിവര കൈമാറ്റത്തിനുള്ള ധാരണാപത്രത്തിന് മന്ത്രിസഭ അനുമതി
(വൈദ്യുത മേഖലയിൽ പൊതു താല്പര്യമുള്ള വിഷയങ്ങളിലെ വിവര കൈമാറ്റം ലക്ഷ്യമിട്ട് ഇന്ത്യ-അമേരിക്ക ധാരണാപത്രത്തിന് പ്രധാനമന്ത്രി നരേന്ദ്രമോദി അധ്യക്ഷനായ കേന്ദ്ര മന്ത്രിസഭാ യോഗം അനുമതി നൽകി. അമേരിക്കയിലെ ഫെഡറൽ എനർജി റെഗുലേറ്ററി കമ്മീഷനുമായി ഇത് സംബന്ധിച്ച ധാരണാപത്രത്തിൽ ഒപ്പുവെക്കാനുള്ള കേന്ദ്ര വൈദ്യുതി റെഗുലേറ്ററി കമ്മീഷൻ ശിപാർശയ്ക്കാണ് മന്ത്രിസഭ അംഗീകാരം നൽകിയത്.
മികച്ച മൊത്ത ഊർജ്ജ വിതരണ മേഖല സാധ്യമാക്കാനും, ശൃംഖല വൈദ്യുത വിതരണത്തിന്റെ വിശ്വാസ്യത വർധിപ്പിക്കാനും ലക്ഷ്യമിട്ടുള്ള നിയന്ത്രണ നയ രൂപരേഖയ്ക്ക് ധാരണപത്രം സഹായകമാകും
ധാരണ പത്രത്തിന്റെ ഭാഗമായി നടപ്പാക്കേണ്ട നടപടികൾ താഴെ കൊടുക്കുന്നു:
1. ഊർജ്ജ മേഖലയുമായി ബന്ധപ്പെട്ട പ്രശ്നങ്ങൾ തിരിച്ചറിയുകയും പരസ്പര താല്പര്യമുള്ള വിഷയങ്ങളിലെ മികച്ച മാതൃകകൾ, വിവരങ്ങൾ എന്നിവ കൈമാറ്റം ചെയ്യുന്നതിന് ഉള്ള അജണ്ടകൾക്ക് രൂപം നൽകുകയും ചെയ്യുക
2.ഇരു രാഷ്ട്രങ്ങളിലെയും സൗകര്യങ്ങളുടെ പ്രവർത്തനം പരിശോധിക്കാനായി കമ്മീഷണർമാർക്കും ബന്ധപ്പെട്ട ജീവനക്കാർക്കും ആയി സന്ദർശനങ്ങൾ സംഘടിപ്പിക്കുക
3. സെമിനാറുകൾ, സന്ദർശനങ്ങൾ, പരസ്പര വിവര കൈമാറ്റം എന്നിവ സാധ്യമാകുക
4. പരസ്പര താല്പര്യമുള്ള പരിപാടികൾ വികസിപ്പിക്കുക. പ്രാദേശിക തലങ്ങളിൽ നടപ്പാക്കുക
5. ഊർജ്ജ മേഖലയിലെ വിഷയങ്ങളുമായി ബന്ധപ്പെട്ട പ്രഭാഷകർ, മാനേജ്മെന്റ്, സാങ്കേതിക വിദഗ്ധർ തുടങ്ങിയവരെ ലഭ്യമാക്കുക.
പ്രത്യേക സേവനങ്ങളും ഫീച്ചറുകളും
സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയിൽ ഇന്റര്വ്യൂ
(കൊച്ചി: സെപ്റ്റംബർ 20, 2022
കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയില് രണ്ട് താത്കാലിക ഒഴിവുകളിലേക്ക് കരാര് അടിസ്ഥാനത്തില് നിയമനത്തിനായി ഇന്റര്വ്യൂ നടത്തുന്നു. സീനിയർ ഫെല്ലോ ഇൻ ഫുഡ് സേഫ്റ്റി ആൻഡ് ന്യൂട്രിഷൻ - SFFaN  ജൂനിയർ ഫെല്ലോ ഇൻ ഫുഡ് സേഫ്റ്റി ആൻഡ് ന്യൂട്രിഷൻ - JFFaN  എന്നിവയാണ് തസ്തികകൾ . ഒരു വർഷമാണ് നിയമന കാലാവധി. അപേക്ഷ സമർപ്പിക്കാനുള്ള അവസാന തീയതി 25.09.2022 ആണ്. അഭിമുഖത്തിനുള്ള തീയതിയും സമയവും ഷോർട്ട്ലിസ്റ്റ് ചെയ്ത ഉദ്യോഗാർത്ഥികളെ യഥാസമയം അറിയിക്കുന്നതാണ്. കൂടുതല് വിവരങ്ങള് ഇന്സ്റ്റിറ്റ്യൂട്ടിന്റെ www.cift.res.in എന്ന വെബ്സൈറ്റില് ലഭ്യമാണ്.
പ്രധാനമന്ത്രിയുടെ ഓഫീസ്
സംവത്സരിയോടനുബന്ധിച്ച് പ്രധാനമന്ത്രി ജനങ്ങൾക്ക് ആശംസകൾ നേർന്നു
പ്രധാനമന്ത്രി ശ്രീ നരേന്ദ്ര മോദി സംവത്സരിയിൽ ജനങ്ങൾക്ക് ആശംസകൾ നേർന്നു.
ട്വീറ്റിൽ പ്രധാനമന്ത്രി പറഞ്ഞു;
"മിച്ചാമി ദുക്കാടം!
ക്ഷമാശീലത്തിനാണ് സംവത്സരിയിൽ ഊന്നൽ. ആരോടും വിദ്വേഷം ഉണ്ടാകാതിരിക്കട്ടെ. ദയയുടെയും സാഹോദര്യത്തിന്റെയും ജീവചൈതന്യം എപ്പോഴും നിലനിൽക്കട്ടെ."
പ്രധാനമന്ത്രിയുടെ ഓഫീസ്
വനിതാ ബോക്സിംഗ് ലോക ചാമ്പ്യൻഷിപ്പിൽ സ്വർണം നേടിയതിന് പ്രധാനമന്ത്രി നിതു ഗംഗാസിനെ അഭിനന്ദിച്ചു
വനിതാ ബോക്സിംഗ് ലോക ചാമ്പ്യൻഷിപ്പിൽ സ്വർണം നേടിയതിന് പ്രധാനമന്ത്രി ശ്രീ നരേന്ദ്ര മോദി നിതു ഘാംഗസിനെ അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു:
"വനിതാ ബോക്സിംഗ് ലോക ചാമ്പ്യൻഷിപ്പിൽ അഭിമാനകരമായ സ്വർണ്ണ മെഡൽ നേടിയതിന് അഭിനന്ദനങ്ങൾ നിതു ഗംഗാസ്. അവരുടെ ശ്രദ്ധേയമായ നേട്ടത്തിൽ ഇന്ത്യ ആഹ്ളാദിക്കുന്നു."
ND
(
ധനകാര്യ മന്ത്രാലയം
പോഷണവുമായി ബന്ധപ്പെട്ട പദ്ധതികള്ക്ക് 2020-21ല് 35,600 കോടി രൂപ വകയിരുത്തും
സ്ത്രീകള്ക്ക് വേണ്ടിയുള്ള പദ്ധതികള്ക്ക് 28,600 കോടി രൂപ
പട്ടികജാതി വിഭാഗങ്ങളുടെയും മറ്റ് പിന്നാക്ക വിഭാഗങ്ങളുടെയും ക്ഷേമത്തിന് 85,000 കോടി രൂപ
പട്ടിക വര്ഗ്ഗ വിഭാഗങ്ങളുടെ ക്ഷേമത്തിന് 53,700 കോടി രൂപ
മുതിര്ന്ന പൗരന്മാരുടെയും ദിവ്യാംഗരുടെയും ക്ഷേമത്തിന് 9500 കോടി രൂപ പെണ്കുട്ടി മാതൃത്വത്തിലേക്ക് പ്രവേശിക്കേണ്ട പ്രായം പരിഗണിക്കുന്നതിന് ദൗത്യ സംഘം
(കരുതല് നല്കുന്ന ഒരു സമൂഹത്തെ വളര്ത്തിയെടുക്കേണ്ടതിന്റെ പ്രാധാന്യത്തെ അടിവരയിട്ടു കൊണ്ട് കേന്ദ്ര ധന, കോര്പ്പറേറ്റ് കാര്യ മന്ത്രി ശ്രീമതി നിര്മ്മല സീതാരാമന് സ്ത്രീകള്ക്കും കുട്ടികള്ക്കും, സാമൂഹിക ക്ഷേമത്തിനും ഊന്നല് നല്കിയുള്ള നിരവധി പ്രധാന ശുപാര്ശകള് ഇന്ന് പാര്ലമെന്റില് അവതരിപ്പിച്ച 2020-21ലേക്കുള്ള കേന്ദ്ര ബജറ്റില് പ്രഖ്യാപിച്ചു.
സ്ത്രീകളും കുട്ടികളും
ബേട്ടി ബച്ചാവോ ബേട്ടി പഠാവോ പദ്ധതി ബൃഹത്തായ ഗുണഫലങ്ങള് ഉളവാക്കിയെന്നും വിദ്യാഭ്യാസത്തില് എല്ലാ തലത്തിലും പെണ്കുട്ടികളുടെ ഗ്രോസ് എന്റോള്മെന്റ് നിരക്ക് ആണ്കുട്ടികളേക്കാല് ഉയരത്തിലെത്തിയെന്നും കേന്ദ്ര ധനമന്ത്രി ബജറ്റ് പ്രസംഗത്തില് പറഞ്ഞു. പ്രാഥമിക തലത്തില് പെണ്കുട്ടികളുടെ എന്റോള്മെന്റ് നിരക്ക് 94.32 ശതമാനവും ആണ്കുട്ടികളുടേത് 89.28 ശതമാനവുമാണെന്ന് കേന്ദ്ര മന്ത്രി പറഞ്ഞു. സെക്കന്ഡറി, ഹയര് സെക്കന്ഡറി തലങ്ങളിലും സമാനമായ ട്രെന്ഡ് നിരീക്ഷിക്കാനാകും.
ആരോഗ്യത്തില് പോഷണത്തിനുള്ള പ്രധാന്യം വ്യക്തമാക്കി കൊണ്ട്, 2020-21 വര്ഷത്തില് പോഷണവുമായി ബന്ധപ്പെട്ട പദ്ധതികള്ക്ക് 35,600 കോടി രൂപ വകയിരുത്താന് ശ്രീമതി സീതാരാമന് ശുപാര്ശ ചെയ്തു. ആറ് വയസ്സ് വരെയുള്ള കുട്ടികളുടെയും, കൗമാരക്കാരായ പെണ്കുട്ടികളുടെയും ഗര്ഭിണികളുടെയും മുലയൂട്ടുന്ന അമ്മമാരുടെയും പോഷണ നിലവാരം മെച്ചപ്പെടുത്തുന്നതിന് 2017-18ല് ആരംഭിച്ച പോഷണ് അഭിയാന് പദ്ധതിയിലേക്കും മന്ത്രി ശ്രദ്ധ ആകര്ഷിച്ചു. 10 കോടിയിലധികം കുടുംബങ്ങളുടെ പോഷണ നിലവാരം അപ്ലോഡ് ചെയ്യുന്നതിന് ആറ് ലക്ഷം അങ്കണവാടി പ്രവര്ത്തകര്ക്ക് സ്മാര്ട്ട് ഫോണുകള് ഇതാദ്യമായി നല്കിയെന്നും മന്ത്രി പറഞ്ഞു.
ഇന്ത്യയുടെ വളര്ച്ചയ്ക്ക് അനുസരിച്ച് സ്ത്രീകള്ക്ക് ഉന്നത വിദ്യാഭ്യാസവും കരിയറുകളും തേടാനുള്ള നിരവധി അവസരങ്ങള് ഉയര്ന്ന് വരുന്നുണ്ടെന്നും അതിനാല് ഒരു പെണ്കുട്ടി മാതൃത്വത്തിലേക്ക് കടക്കുന്ന പ്രായം പുതിയ വെളിച്ചത്തില് പരിശോധിക്കേണ്ടതുണ്ടെന്നും ശ്രീ സീതാരാമന് ബജറ്റ് പ്രസംഗത്തില് പറഞ്ഞു. ഈ വിഷയം പരിഗണിക്കുന്നതിന് ഒരു ദൗത്യ സംഘത്തെ നിയോഗിക്കുമെന്നും, സംഘം ആറ് മാസത്തിനുള്ളില് റിപ്പോര്ട്ട് സമര്പ്പിക്കുമെന്നും മന്ത്രി പറഞ്ഞു. സ്ത്രീകള്ക്ക് വേണ്ടിയുള്ള പദ്ധതികള്ക്ക് 28,600 കോടി രൂപയുടെ വിഹിതവും ധനമന്ത്രി ശുപാര്ശ ചെയ്തു.
സാമൂഹിക ക്ഷേമം
കൈകൊണ്ടുള്ള തോട്ടിവേല അവസാനിപ്പിക്കുന്നതിന് കേന്ദ്ര ഭവന, നഗരകാര്യ മന്ത്രാലം ആവശ്യമായ സാങ്കേതിക വിദ്യകള് കണ്ടെത്തിയിട്ടുണ്ടെന്നും അവ സ്വീകരിക്കാന് മന്ത്രാലയം തദ്ദേശ സ്ഥാപനങ്ങളുമായി ചേര്ന്ന് പ്രവര്ത്തിച്ചു വരികയാണെന്നും കേന്ദ്ര മന്ത്രി പറഞ്ഞു. നിയമപരവും സ്ഥാപനവത്കൃതവുമായ മാറ്റങ്ങളിലൂടെയും സാങ്കേതിക വിദ്യകള്ക്കുള്ള സാമ്പത്തിക സഹായത്തിലൂടെയും ഇത്തരം പരിശ്രമങ്ങള് യുക്തിസഹമായ പരിസമാപ്തിയിലേക്ക് എത്തിക്കണമെന്നും മന്ത്രി ശുപാര്ശ ചെയ്തു.
പട്ടികജാതി വിഭാഗങ്ങളുടെയും മറ്റ് പിന്നാക്ക വിഭാഗങ്ങളുടെയും ക്ഷേമത്തിന് 2020-21ല് 85,000 കോടി രൂപ വകയിരുത്താനും ധനമന്ത്രി ബജറ്റില് ശുപാര്ശ ചെയ്തു. പട്ടിക വര്ഗ്ഗ വിഭാഗങ്ങളുടെ ക്ഷേമത്തിന് 53,700 കോടി രൂപയാണ് ബജറ്റ് ശുപാര്ശ. മുതിര്ന്ന പൗരന്മാരുടെയും ദിവ്യാംഗരുടെയും ക്ഷേമത്തിന് 9500 കോടി രൂപയും ബജറ്റില് വകയിരുത്താന് ശുപാര്ശ ചെയ്തു.
NS MRD
ധനകാര്യ മന്ത്രാലയം
2018 സെപ്റ്റംബറിലെ ജി.എസ്.റ്റി. റവന്യൂ വരുമാനം 94,000 കോടി രൂപ കവിഞ്ഞു
ഇക്കൊല്ലം സെപ്റ്റംബറിലെ മൊത്തം ജി.എസ്.റ്റി. വരുമാനം 94,442 കോടി രൂപയാണ്. ഇതില് 15,318 കോടി രൂപ കേന്ദ്ര ജി.എസ്.റ്റി. യും 21,061 കോടി രൂപ സംസ്ഥാന ജി.എസ്.റ്റി. യും 50,070 കോടി രൂപ കേന്ദ്ര ഭരണ പ്രദേശങ്ങളില് നിന്നുള്ള ചരക്ക് സേവന നികുതി വരുമാനവുമാണ്. ഇറക്കുമതി വഴി നേടിയ 25,308 കോടി രൂപയും 7,993 കോടി രൂപയുടെ സെസ്സും ഇതിലുള്പ്പെടും. സെപ്റ്റംബര് 30 വരെ മൊത്തം 67 ലക്ഷം റിട്ടേണുകളാണ് ഫയല് ചെയ്തിരിക്കുന്നത്.
ഇക്കൊല്ലം ഓഗസ്റ്റ് മാസം ജി.എസ്.റ്റി. യില് നിന്നുള്ള വരുമാനം 93,690 കോടി രൂപയായിരുന്നു.
ND MRD - 755
ആരോഗ്യ, കുടുംബക്ഷേമ മന്ത്രാലയം
ക്ഷയരോഗ നിവാരണത്തിനുള്ള പുതുശ്രമങ്ങളുടെ ഭാഗമായുള്ള WHO SEAR ഉന്നതതല യോഗത്തിന്റെ ഉദ്ഘാടന വേളയിൽ ഡോ ഭാരതി പവാർ സംസാരിച്ചു
ന്യൂഡൽഹി, ഒക്ടോബർ 26 , 2021
ക്ഷയരോഗ നിവാരണത്തിനുള്ള പുതുശ്രമങ്ങളുടെ ഭാഗമായുള്ള WHO SEAR ഉന്നതതല യോഗത്തിന്റെ ഉദ്ഘാടന വേളയിൽ കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാർ ഇന്ന് സംസാരിച്ചു.
ആറ് മേഖലകളുമെടുത്താൽ ഏറ്റവും കൂടുതൽ ക്ഷയരോഗ ബാധയുള്ളത് തെക്ക്-കിഴക്കൻ ഏഷ്യ മേഖലയിലാണെന്ന വസ്തുത യോഗത്തെ അഭിസംബോധന ചെയ്യവെ കേന്ദ്ര സഹമന്ത്രി ഊന്നിപ്പറഞ്ഞു. നൂറ്റാണ്ടുകളായി ക്ഷയരോഗം പ്രധാന മരണകരണങ്ങളിലൊന്നായിരുന്നതായും, ഇപ്പോൾ എച്ച്ഐവി / എയ്ഡ്സ്, മലേറിയ എന്നിവയെ മറികടന്ന് ഒരു പകർച്ചവ്യാധി മൂലമുള്ള ലോകത്തിലെ ഏറ്റവും വലിയ മരണകാരണമായി ഇത് മാറിയിട്ടുണ്ടെന്നും അവർ പറഞ്ഞു. ഈ മരണങ്ങളിൽ ഭൂരിഭാഗവും സംഭവിക്കുന്നത് സാമ്പത്തികമായി ഉത്പാനക്ഷമതയുള്ള 15 നും 45 നും ഇടയിൽ പ്രായമുള്ള യുവാക്കൾക്കിടയിലാണ്. സാമ്പത്തികവും സാമൂഹികവുമായ പ്രത്യാഘാതങ്ങൾക്ക് ഇതിടയാക്കുന്നു.
ക്ഷയരോഗബാധിതരിൽ കോവിഡിന്റെ ആഘാതം ചൂണ്ടിക്കാട്ടിയ മന്ത്രി, ക്ഷയരോഗത്തിനെതിരായ പോരാട്ടത്തിൽ വർഷങ്ങൾ കൊണ്ട് നേടിയ പുരോഗതി ഏതാനും മാസങ്ങൾക്കുള്ളിൽ,മഹാമാരി അട്ടിമറിച്ചതായി വ്യക്തമാക്കി. ക്ഷയരോഗ നിർമാർജന ശ്രമങ്ങളെ സഹായിക്കുന്ന വലിയ പഠനങ്ങൾക്കും മഹാമാരി കാരണമായിട്ടുണ്ട്.
ഇന്ത്യയിലും ഇന്തോനേഷ്യയിലും 2020 ലെ ക്ഷയരോഗ നിവാരണ പദ്ധതികളുടെ, ബഡ്ജറ്റിന്റെ 43% ആഭ്യന്തര സ്രോതസ്സുകളിൽ നിന്നായതും ആഭ്യന്തര വിഭവ വിഹിതം വർദ്ധിപ്പിച്ചതും പ്രോത്സാഹജനകമായ രാഷ്ട്രീയ പ്രതിബദ്ധതയായി അവർ ഉയർത്തിക്കാട്ടി. 2017 മാർച്ചിലെ "കോൾ ഫോർ ആക്ഷൻ" തെക്ക്-കിഴക്കനേഷ്യൻ രാജ്യങ്ങളിൽ ക്ഷയരോഗം അവസാനിപ്പിക്കുന്നതിനുള്ള നവീകരിച്ച ക്ഷയരോഗ നിവാരണ തന്ത്രങ്ങൾ നടപ്പിലാക്കുന്നതിലേക്ക് നയിച്ചു. 2018 സെപ്റ്റംബറിൽ ഉന്നതതല ഐക്യരാഷ്ട്രസഭ യോഗത്തിന്  മുന്നോടിയായി, 2018 മാർച്ചിൽ ഡൽഹിയിൽ നടന്ന എൻഡ്-ടിബി ഉച്ചകോടിയിൽ ഇത് ആവർത്തിച്ചതായി മന്ത്രി കൂട്ടിച്ചേർത്തു.
കാര്യമായ പുരോഗതി ഉണ്ടായിട്ടും, മേഖല ഒന്നാകെ പരിഗണിക്കുമ്പോൾ, ക്ഷയരോഗ നിവാരണത്തിൽ നേടിയ 2020 ലെ നാഴികക്കല്ലുകൾ നഷ്ടമായി. കൂടാതെ ഉടനടി പരിഹാര നടപടികൾ സ്വീകരിച്ചില്ലെങ്കിൽ, 2022 ലെ ലക്ഷ്യങ്ങളും നേടാനായേക്കില്ലെന്ന ആശങ്കയും കേന്ദ്ര സഹമന്ത്രി പ്രകടിപ്പിച്ചു. 2023-ൽ അടുത്ത ഉന്നതതല ഐക്യരാഷ്ട്രസഭ യോഗം നടക്കാനിരിക്കെ, പുരോഗതി അവലോകനം ചെയ്യുകയും അതിനനുസരിച്ച് നമ്മുടെ പ്രതികരണം പുനഃക്രമീകരിക്കുകയും ചെയ്യേണ്ടത് അത്യാവശ്യമാണെന്ന് അവർ ചൂണ്ടിക്കാട്ടി. പുതിയ രോഗനിർണയ സംവിധാനങ്ങൾ, വാക്സിനുകൾ, മരുന്നുകൾ എന്നിവയുടെ വികസനം ത്വരിതപ്പെടുത്തേണ്ടതുണ്ടെന്നും ക്ഷയരോഗ നിവാരണം മുന്നോട്ട് കൊണ്ടുപോകുന്നതിന് ഡിജിറ്റൽ സാങ്കേതികവിദ്യ, നിർമ്മിതബുദ്ധി, മറ്റ് കണ്ടുപിടുത്തങ്ങൾ എന്നിവ ഉപയോഗിക്കേണ്ടതുണ്ടെന്നും അവർ പറഞ്ഞു.
ലോകാരോഗ്യ സംഘടനയുടെ ഡയറക്ടർ ജനറൽ ഡോ ടെഡ്രോസ് അദാനോം ഗെബ്രിയേസസും യോഗത്തിൽ പങ്കെടുത്തു.
IE/SKY
(Visitor Counter : 135
പ്രധാനമന്ത്രിയുടെ ഓഫീസ്
വീർ സവർക്കറുടെ ജയന്തി ദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
വീർ സവർക്കറുടെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അദ്ദേഹത്തിന് ശ്രദ്ധാഞ്ജലി അർപ്പിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഭാരത മാതാവിന്റെ കഠിനാധ്വാനിയായ മകൻ വീർ സവർക്കറിന് അദ്ദേഹത്തിന്റെ ജന്മദിനത്തിൽ ആദരാഞ്ജലികൾ."
--ND--
(मां भारती के कर्मठ सपूत वीर सावरकर को उनकी जयंती पर आदरपूर्ण श्रद्धांजलि। pic.twitter.com/AHk7L6qBib
— Narendra Modi  May 28, 2022
പ്രധാനമന്ത്രിയുടെ ഓഫീസ്
എൺപതാമത് ഓൾ ഇന്ത്യ പ്രിസൈഡിങ് ഓഫീസേഴ്സ് കോൺഫറൻസിന്റെ സമാപന സമ്മേളനത്തെ പ്രധാനമന്ത്രി അഭിസംബോധന ചെയ്തു
ഗുജറാത്തിലെ കെവാദിയയിൽ നടക്കുന്ന എൺപതാമത് ഓൾ ഇന്ത്യ പ്രിസൈഡിങ് ഓഫീസേഴ്സ് കോൺഫറൻസിന്റെ സമാപന സമ്മേളനത്തെ, ഇന്ന് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫ്രൻസ് വഴി അഭിസംബോധന ചെയ്തു.
ഗാന്ധിജിയുടെ പ്രചോദനവും സർദാർ വല്ലഭായി പട്ടേലിന്റെ പ്രതിബദ്ധതയും ഓർക്കേണ്ട ദിവസമാണ് ഇതെന്ന് അദ്ദേഹം പറഞ്ഞു. 2008 ൽ ഇതേ ദിവസം, മുംബൈ ഭീകരാക്രമണത്തിൽ ഇരകളായവരെയും പ്രധാനമന്ത്രി അനുസ്മരിച്ചു. സുരക്ഷാസേനയിലെ വീരമൃത്യുവരിച്ചവർക്ക് അദ്ദേഹം ആദരാഞ്ജലികളർപ്പിച്ചു.
1970കളിലെ അടിയന്തരാവസ്ഥയെ കുറിച്ച് പരാമർശിച്ച പ്രധാനമന്ത്രി, അത് അധികാര വിഭജനത്തിന്റെ മാന്യതയ്ക്ക് എതിരായിരുന്നു എന്നും, അതിനുള്ള ഉത്തരം ഭരണഘടനയിൽ തന്നെ ഉണ്ടെന്നും വ്യക്തമാക്കി. അധികാര വിഭജനത്തെ പറ്റി ഭരണഘടനയിൽ വിശദമായി പ്രതിപാദിച്ചിട്ടുണ്ടെന്നും പ്രധാനമന്ത്രി പറഞ്ഞു.
പ്രതിസന്ധി കാലയളവിൽ നമ്മുടെ ഭരണഘടനയുടെ ശക്തി നമ്മെ സഹായിച്ചതായി പ്രധാനമന്ത്രി പറഞ്ഞു. ഇന്ത്യൻ തിരഞ്ഞെടുപ്പ് സംവിധാനം പൂർവസ്ഥിതി പ്രാപിച്ചതും, കൊറോണ മഹാമാരിക്കെതിരായ പ്രതികരണവും അത് തെളിയിച്ചതായി അദ്ദേഹം പറഞ്ഞു. കൊറോണക്കെതിരായ പോരാട്ടത്തിന് ശമ്പളത്തിന്റെ ഒരുഭാഗം നൽകുകയുംസമീപകാലത്ത് നിരവധി പ്രവർത്തനങ്ങളിൽ ഏർപ്പെടുകയും ചെയ്ത പാർലമെന്റ് അംഗങ്ങളെ പ്രധാനമന്ത്രി അഭിനന്ദിച്ചു. ഉത്തരവാദിത്വത്തിന്റെ പ്രാധാന്യത്തെപ്പറ്റി, എടുത്ത് പറഞ്ഞ് അദ്ദേഹം ഉത്തരവാദിത്തങ്ങളെ അവകാശം, അന്തസ്സ്, ആത്മവിശ്വാസം എന്നിവയുടെ സ്രോതസ്സായി പരിഗണിക്കണമെന്നും ആവശ്യപ്പെട്ടു.
ഭരണഘടനയുടെ മൂല്യങ്ങൾക്ക് കൂടുതൽ പ്രചാരണം നൽകണമെന്ന് പ്രധാനമന്ത്രി ആവശ്യപ്പെട്ടു. ഡിജിറ്റൽ സുരക്ഷയ്ക്ക് നിങ്ങളുടെ ഉപഭോക്താവിനെ അറിയുക  അഥവാ കെ.വൈ.സി പ്രധാന പങ്കുവഹിക്കുന്നത് പോലെ, ഭരണഘടനയുടെ സംരക്ഷണ കവചം ലഭിക്കുന്നതിനായി,നിങ്ങളുടെ ഭരണഘടനയെ അറിയുക എന്ന കെ.വൈ.സി പ്രാധാന്യമർഹിക്കുന്നതായി ശ്രീ മോദി പറഞ്ഞു. നമ്മുടെ നിയമങ്ങളുടെ ഭാഷ ലളിതവും സാധാരണക്കാർക്ക് മനസ്സിലാകുന്ന വിധത്തിൽ ഉള്ളതും ആയാൽ മാത്രമേ എല്ലാ നിയമങ്ങളോടും സാധാരണക്കാർക്ക് നേരിട്ട് ബന്ധം ഉണ്ടാവുകയുള്ളുവെന്ന് അദ്ദേഹം പറഞ്ഞു.
ഒരു രാജ്യം, ഒരു തെരഞ്ഞെടുപ്പ് ആശയത്തിൽ കൂടുതൽ ചർച്ചകൾക്ക് അദ്ദേഹം ആഹ്വാനം ചെയ്തു. ലോക്സഭ, നിയമസഭ, തദ്ദേശ ഭരണകൂടങ്ങൾ തുടങ്ങി എല്ലാ തലത്തിലും ഒരുമിച്ച് തെരഞ്ഞെടുപ്പ് നടത്തുന്നതിനെ പറ്റിയും അദ്ദേഹം സംസാരിച്ചു.
പ്രധാനമന്ത്രിയുടെ ഓഫീസ്
പ്രഗതിയിലൂടെയുള്ള പ്രധാനമന്ത്രിയുടെ ആശയവിനിമയം
പരപ്രേരണയില്ലാതെ ഭരണം നടത്തുന്നതിനും സമയബന്ധിതമായ നടപ്പാക്കലിനും ഐ.സി.ടി അധിഷ്ഠിത ബഹു-മാതൃക വേദിയായ -്ര്രപഗതി വഴിയുള്ള തന്റെ 27-ാമത് ആശയവിനിമയത്തില് പ്രധാനമന്ത്രി ശ്രീ നരേന്ദ്രമോദി ഇന്ന് ആദ്ധ്യക്ഷ്യം വഹിച്ചു.
(കഴിഞ്ഞ 26 പ്രഗതി യോഗങ്ങളില് 11 ലക്ഷം കോടി രൂപക്കുള്ള പദ്ധതികളുടെ സമഗ്രമായ വിലയിരുത്തലാണ് കണ്ടത്. വിവിധ മേഖലകളില് പൊതു ജനങ്ങളുടെ പരാതി പരിഹരിക്കുന്നതിനുള്ള വഴികളും അവലോകനം ചെയ്തിരുന്നു.
ഇന്ന് 27-ാമത്തെ യോഗത്തില് റെയില്വേ, റോഡ്, ഊര്ജ്ജ മേഖലകളിലെ എട്ട് പശ്ചാത്തലസൗകര്യ വികസനപദ്ധതികളാണ് പ്രധാനമന്ത്രി അവലോകനം ചെയ്തത്. ബീഹാര്, ജാര്ഖണ്ഡ്, ഛത്തീസ്ഗഡ്, മദ്ധ്യപ്രദേശ്, ഹിമാചല് പ്രദേശ്, ഉത്തര് പ്രദേശ്, ഉത്തരാഖണ്ഡ്, മഹാരാഷ്ട്ര, ഒഡീഷ, ചണ്ഢിഗഢ്, ആന്ധ്രാ പ്രദേശ്, ഡല്ഹി, ഗുജറാത്ത്, രാജസ്ഥാന്, പശ്ചിമബംഗാള്, സിക്കിം, അരുണാചല് പ്രദേശ് തുടങ്ങി നിരവധി സംസ്ഥാനങ്ങളിലായി വ്യാപിച്ചുകിടക്കുന്നവയാണ് ഈ പദ്ധതികള്.
നിലവിലെ ജില്ലാ/ റഫറല് ആശുപത്രികളോട് ചേര്ന്ന് പുതിയ മെഡിക്കല് കോളജുകള് ആരംഭിക്കുന്നതിനുള്ള പദ്ധതിയുടെ നടത്തിപ്പ് പുരോഗതി പ്രധാനമന്ത്രി അവലോകനം ചെയ്തു. ആരോഗ്യമേഖലയില് നിരവധി സംരംഭങ്ങള് കേന്ദ്ര ഗവണ്മെന്റ് കൈക്കൊള്ളുന്നത് ചൂണ്ടിക്കാട്ടികൊണ്ട്, അതിവേഗത്തില് ആരോഗ്യ പശ്ചാത്തലസൗകര്യങ്ങല് ഉയര്ത്തുന്നതിനുള്ള ആഹ്വാനവും അദ്ദേഹം നല്കി.
2018 ഏപ്രില് 14 മുതല് മേയ് 5 വരെ നടന്ന ഗ്രാമ സ്വരാജ് അഭിയാന്റെ ആദ്യ പാദത്തില് കേന്ദ്ര ഗവണ്മെന്റിന്റെ ഏഴ് പ്രധാനപ്പെട്ട പദ്ധതികള് 16,000 ലധികം ഗ്രാമങ്ങളില് നടപ്പാക്കുന്നതില് വലിയ വിജയം കൈവരിച്ചതായി പ്രധാനമന്ത്രി ചൂണ്ടിക്കാട്ടി. അഭിലഷണീയമായ ജില്ലകളിലെ 40,000 ഗ്രാമങ്ങളില് ഇപ്പോള് ഗ്രാമസ്വരാജ് അഭിയാന്റെ രണ്ടാംഘട്ടം നടന്നുവരികയാണെന്ന് അദ്ദേഹം വ്യക്തമാക്കി. ഈ സാഹചര്യത്തില് ഓഗസ്റ്റ് 15നകം കഴിയുന്നത്ര ഫലം കൈവരിക്കുന്നതിനായി കേന്ദ്ര-സംസ്ഥാന ഗവണ്മെന്റ് ഉദ്യോഗസ്ഥരോട് പ്രയത്നിക്കാനായി പ്രധാനമന്ത്രി ആഹ്വാനം ചെയ്തു.
സൗഭാഗ്യ പദ്ധതിയില് ഇതിനകം കൈവരിച്ച നേട്ടത്തെ പ്രധാനമന്ത്രി പ്രശംസിച്ചു. നിശ്ചിതസമയത്തിനുള്ളില് ലക്ഷ്യമിട്ട 4 കോടി കുടുംബങ്ങള്ക്കും വൈദ്യുതി കണക്ഷന് എത്തിക്കുകയെന്ന ബൃഹത്തായ പദ്ധതി പൂര്ത്തിയാക്കാന് എല്ലാ ശ്രമവും എല്ലാവരും നടത്തണമെന്നും അദ്ദേഹം നിര്ദ്ദേശിച്ചു.
RS MRD – 523
ആണവോര്ജ്ജ വകുപ്പ്
വൈദ്യുതി ഉൽപാദനത്തിനായി കൂടുതൽ ആണവ നിലയങ്ങൾ കമ്മീഷൻ ചെയ്യാൻ സർക്കാറിനു പദ്ധതി - ഡോ.ജിതേന്ദ്ര സിംഗ്.
ന്യൂ ഡൽഹി: 28 ,ജൂലായ് 2021
വൈദ്യുതി ഉൽപാദനത്തിനായി കൂടുതൽ ആണവ നിലയങ്ങൾ കമ്മീഷൻ ചെയ്യാൻ സർക്കാർ പദ്ധതിയിട്ടിട്ടുണ്ടെന്ന് കേന്ദ്ര ആണവോർജ്ജ , ബഹിരാകാശ വകുപ്പ് സഹമന്ത്രി ഡോ. ജിതേന്ദ്ര സിംഗ് പറഞ്ഞു.ലോക്സഭയിലെ ഒരു ചോദ്യത്തിന് രേഖാമൂലം നൽകിയ മറുപടിയിൽ, 6780 മെഗാവാട്ട് ശേഷിയുള്ള 22 റിയാക്ടറുകൾ നിലവിൽ പ്രവർത്തിക്കുന്നുണ്ടെന്നും , 2021 ജനുവരി 10 ന് കെഎപിപി -3  ഗ്രിഡിലേക്ക് ബന്ധിപ്പിച്ചിട്ടുണ്ടെന്നും അദ്ദേഹം പറഞ്ഞു. കൂടാതെ,ആകെ 8000 മെഗാവാട്ട്ശേഷികൈവരിക്കാവുന്ന 10 റിയാക്ടറുകളും  വിവിധ ഘട്ടങ്ങളിലായി നിർമ്മാണത്തിലാണ്. തദ്ദേശീയമായ 700 മെഗാവാട്ട് പ്രഷറൈസ്ഡ് ഹെവി വാട്ടർ റിയാക്ടറുകൾ  നിർമ്മിക്കുന്നതിന് സർക്കാർ ഭരണപരമായ അംഗീകാരവും സാമ്പത്തിക അനുമതിയും നൽകിയിട്ടുണ്ട് .2031 ഓടെ ആണവ ശേഷി 22480 മെഗാവാട്ടിലെത്തുമെന്ന് പ്രതീക്ഷിക്കുന്നു.
IE
(Visitor Counter : 137